San Bizién d'a Buerda - Biquipedia, a enziclopedia libre

# San Bizién d'a Buerda

### De Biquipedia

Un u más biquipedistas son treballando autualment enamplando iste articlo.

Posiblement, debito á ixo, bi aiga lacunas de contenito u defizenzias de formato. Por fabor, d'antis no reyalizar correuzions mayors u rescrituras, contauta con ers en a suya pachina d'usuario u a pachina de descusión de l'articlo ta poder cordinar-ne a redauzión.

San Bizient d'a Buerda
Lugar de San Bizién d'a Buerda, chirato á 4 km d'A Buerda que pertenix ent'o monezipio.
Comunidat autonoma | Aragón
Probinzia | Uesca
Redolada | Sobrarbe
Codigo postal | 22360
Monezipio | A Buerda
Altaria | 810 m.
Distanzia | 122 km ent'á Uesca 8 Km ent'á l'Aínsa 3,8 Km ent' A Buerda 2 Km ent'á Fontanal
Poblazión | 15 ab.

San Bizién d'a Buerda (San Vicente de Labuerda en castellán) ye ro segundo lugar en importanzia aintre d'o monezipio d'A Buerda.

Ye uno lugar dreitato e tranquilo de tradizión ganatera. Bi son carauteristicas as suyas fonz abantis no se troba ra dentrada ta ro nuclio, autualment restauradas e libranz d'augua potable.

O interés prenzipal d'iste lugar e formato d'a ilesia romanica (d'orichen templario), o campesanto, o casal de l'abate y un esconxugador, ye considerada parti esenzial d'o patrimonio istorico de Sobrarbe.

## [Editar] Conxunto Eclesiastico

A ilesia de San Bizién d'a Buerda estiore alzata por templarios de San Lorién en o sieglo XII.

Integrato per una ilesia romanica alzata de basi en o sieglo XII, con un singular esconxugador (similar t'es cualos pueden estar trobatos á Meiyano e Guaso), d'un casal d'abate e d'o campesanto d'a localidat.

### [Editar] Ilesia

A ilesia ye consagrata enta ro santo-martir San Bisorio, qui bibiore en a redolada y es despullos d'o cualo son, d'aucorde t'a tradizión, á ro relicario d'o templo.

Alzada en a seugunda meidat d'o sieglo XII, estió durante gran parti d'a edat meya ligada ta l'alloras santuiario de San Lorién de Sobrarbe, pieza constetutiba e bastión d'a orden relichioso-militar d'os Templarios en Aragón. á aintre d'a ilesia troban-se frescos meyebals con cruzes templeras carauteristicas d'ista fauzión reinal d'a orden (cruz ruya con fondo azulo per cuentas de blán como en o temple regular)

Autras obras d'arte encabidas en o templo son uno gran retablo barroco d'o sieglo XVIII, restaurato á calendatas rezienz, e una pintura amostarant o martirio de San Bisorio.

### [Editar] Esconxugador

l'Esconxugador de San Bizién d'a Buerda.

l'Esconxugador ye una edificaizón relichiosa d'epoca romanica, muito semilar ta altros parellanz que ye posible de trobar-ie á localidaz de Sobrarbe y l'Alto Aragón, anque ras suyas dimensions no son pas tan grans como l'uno que se pued trobar en Asín de Broto u l'uno de Guaso, comparte con iste zaguer as més d'as suyas carauteristicas arquiteutonicas, como a planta cuairada, á mientres que el d'Asín ye de planta reutanglar.

Aubierto t'es cuatro puntos cardinals, gosaba-se á fer serbir ta zelebrar-ie zerimonias pregando ta auzesos metereolochicos (p. ex. o fin d'as tempestaz). D'ixa faina anzestral se'n conserban bels bersos d'a zerimonia d'esconxuga que bi eban feto tradizionalment es capellans ta protexer o lugar, en iste caso, d'as tempestas e boeras d'a montaña. Asinas remeran ixas parolas beluns d'o lugar:

Boeretas de San Bizién

Boeretas ta San Lorién

¡No bi apedreguez cuan t'o lugar en sigaz!

¡No mos caiguez e marxais t'Araguás!

Ixas parolas s'eban de fer bien fuerte per partis d'o capellán, que bien cubillato baixo d'o tellau d'a construzión, espardiba l'augua bendita per o suelo y n'asquichaba contra d'o zielo, prebando en o suyo esfuerzo de "combenzer" as boeras que marxasen d'o lugar, e contrabenir d'ixa traza as malas intenzions d'as bruxas d'a montaña. Como ye prou ebident, l'esconxuga yera un rito á meya bía d'entre lo cristián e lo pagán, sobrebibito de bes que d'altros tiempos anzestrals, ó ra zaguera manifestazión d'un rito pre-cristián en o catolizismo d'aquers tiempos.

### [Editar] Casal de l'Abate

l'Abadía á mientres d'a suya rehabilitazión (autualment).
Torriella defensiba de Casa Buil d'o lugar.

Dito también l'Abadía, estiore alzato en o sieglo XVI (bi ye afigurata l'añada d'o 1568 en a puerta) estiore uno sobrio edifizio renaxentista ito ta rainas dende que s'aperdiore ra costumbre de tener siempre es curas en o lugar, de ne fa ya belas decadas, abiendo de beyer como as suyas finestras y puertas e también altras piezas yeran expoliadas con es años. Iste edifizio, que ye siendo restaurato en l'autualidat, consiste de dos plantas d'as cualas, autualment, se'n distinguen per l'aintror es foratos deixatos per l'antiga ubicazión d'as bigas.

Una d'as cambras anexas ta l'edificazión tién un antigo forno de masadería prou bien aconserbato.

## [Editar] Fiestas

- 22 de chinero, Fiesta Curta ó Fiesta d'Ibierno.

- 8 de mayo, romería de San Miquel e Santa Margalida.

- 16 d'agosto Fiesta Mallor, fén honor tá San Roque

Retrieved from "http://an.wikipedia.org../../../s/a/n/San_Bizi%C3%A9n_d%27a_Buerda_4686.html"

Categorías: Articlos en desarrollo | Lugars de Uesca | Lugars de Sobrarbe | Sobrarbe

##### Views

- Articlo
- Descusión
- Current revision

##### Rechirar